লাখ টাকার বালিশ : ঘুমানোর অন্যতম অনুষঙ্গ হলো বালিশ। আর বালিশ যদি আরামদায়ক না হয় তাহলে রাতের ঘুম যে হারাম হয়ে যাবে এটাই স্বাভাবিক। আকার ও তুলার মানভেদে আমাদের দেশে একটি বালিশের দাম দুইশ থেকে সাধারণত হাজার টাকার মধ্যে হয়ে থাকে। তবে নেদারল্যান্ডের এক ফিজিও থেরাপিস্ট একটি বালিশ তৈরি করেছেন যার দাম ধরা হয়েছে ৫৭ হাজার মার্কিন ডলার অর্থাৎ বাংলাদেশি টাকায় যার দাম পড়বে ৪৫ লাখ ৫৬ হাজার টাকা! থিস ভ্যান ডার হিস্ট নামের এই ফিজিও থেরাপিস্ট গত পনের বছর পরিশ্রম করে এই বালিশটি তৈরি করেছেন। বালিশটি তৈরিতে ব্যবহার করা হয়েছে জগদ্বিখ্যাত মালবেরী রেশম, মিশরের তুলা, ডাচ মেমরি ফোম, চব্বিশ ক্যারেট গোল্ড ফেবরিক এবং বালিশটির চেইন তৈরিতে ব্যবহার হয়েছে সাড়ে বাইশ ক্যারেটের নীল রতœ।